Diari Oficial de la Generalitat Valenciana


Sumari del DOGV 9090, del 24-05-2021 (2021/5693)

ORDRE 12/2021, de 13 de maig, de la Conselleria d'Educació, Cultura i Esport, d'extinció de l'autorització per cessament d'activitats del centre docent estranger King's Infant School, The British School of Elche, d'Elx.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5693


Data del document
:   13-05-2021

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 12/2021, de 13 de maig, de la Conselleria d'Educació, Cultura i Esport, d'extinció de l'autorització per cessament d'activitats del centre docent estranger King's Infant School, The British School of Elche, d'Elx. [2021/5693]  
Antecedents de fet  
Primer. Mitjançant Resolució, de 15 d'abril de 2019, de la Conselleria d'Educació, Investigació Cultura i Esport, es va autoritzar el centre docent estranger King's Infant School, The British School of Elche (codi de centre 12943471), d'Elx la impartició dels següents ensenyaments del English National Currículum: des del curs Pre Nursery (de 18 mesos d'edat) fins al curs de Year 6 (de 10 a 11 anys d'edat), amb capacitat màxima per a 216 alumnes espanyols i estrangers i validesa fins al 24 de maig de 2021, sobre la base del certificat de la Fundació British Council, aportat pel centre docent.  
Segon. En data 22 de febrer de 2021, el representant legal del centre sol·licita «la revocació de l'autorització del nostre centre» perquè aquest «va tancar el passat 31 de desembre de 2020».  
Tercer. El cessament d'activitats docents d'aquest centre no comporta cap greu perjudici per a l'interés públic.  
  
Fonaments de dret  
1r. Vista la proposta del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resulta competent per a dictar la present ordre el conseller d'Educació, Cultura i Esport.  
2n. El règim jurídic aplicable als centres docents estrangers a Espanya és el Reial decret 806/1993, de 28 de maig, sobre règim de centres docents estrangers a Espanya, aplicant-se de manera subsidiària, segons la disposició final tercera de l'esmentat text legal, el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
3r. L'article 20 del Reial decret 808/1993 estableix que les inscripcions dels centres estrangers podran ser cancel·lades, revocades o modificades, segons siga procedent.  
En relació amb l'esmentat text legal, l'article 16.2 del Reial decret 332/1992 estableix que l'extinció de l'autorització podrà acordar-se a instàncies del titular del centre.  
De conformitat amb l'apartat 3 del mateix article, en tot cas, l'extinció de l'autorització farà efecte des de l'inici del curs acadèmic següent.  
  
A aquest efecte, el centre compleix amb la normativa legal vigent en sol·licitar per escrit la revocació de l'autorització del centre per cessament de les seues activitats, perquè el centre docent va tancar les seues portes el passat 31 de desembre de 2020.  
Amb base en els antecedents de fet i fonaments de dret exposats  
  
  
  
ORDENE  
  
Primer  
L'extinció de l'autorització per cessament d'activitats en la totalitat dels seus ensenyaments del centre docent estranger següent:  
Codi: 91869536  
Denominació genèrica del centre: centre docent privat estranger  
  
Denominació específica del centre: King's Infant School, The British School of Elche  
Titular: British School of Alicante, SL.  
Domicili: carrer Antonio Valero Agulló, núm. 7  
Localitat: Elx (03085).  
Província: Alacant.  
  
Segon  
Els efectes de la present resolució s'entenen referits a l'inici del curs escolar 2021-2022.  
La present resolució donarà lloc a la corresponent inscripció en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 13 de maig de 2021  
  
El conseller d'Educació, Cultura i Esport,  
VICENT MARZÀ I IBÁÑEZ